***Obrazloženje ostvarenja prihoda i primitaka, rashoda i izdataka***

***O prihodima i primicima*:**

U ovom izvještajnom razdoblju ostvareni su tekući prihodi Proračuna Grada Korčule za 2023. godinu (dalje u tekstu: Proračun) u iznosu od **2.121.105,54** ili 25% u odnosu na plan, a 18% manje nego u istom razdoblju 2022. godine. Ukoliko iz razmatranja izuzmemo ukupne prihode korisnika Proračuna u iznosu od 134.467,34 , ostvareni su prihodi Proračuna od 1.986.638,20 ili 24% od planiranog, a ukoliko izuzmemo još i pomoći (skupina 63) u iznosu od 132.948,00, prihodi su ostvareni u iznosu od 1.853.690,20 ili 35% u odnosu na plan.

**Prihodi poslovanja (razred 6**) ostvareni su u iznosu od **2.116.787,57** ili 25% od planiranog. U odnosu na isto razdoblje 2022.godine, ovi prihodi su 17% manji. Ukoliko iz razmatranja izuzmemo prihode korisnika Proračuna ostvarenje je 1.982.320,23 ili 25% od planiranih.

**Prihodi od poreza (skupina 61**) ostvareni su u iznosu od 1.309.523,18 odnosno 20% više nego u istom razdoblju prethodne godine, a 44% u odnosu na plan.

**Gradski porezi (dio skupine 61)** - porez na kuću za odmor, porez na potrošnju, porez na promet nekretnina i porez na tvrtku-ukinut), su naplaćeni u iznosu od 206.564,66 ili 13% manje nego u istom razdoblju prethodne godine.

**Pomoći iz inozemstva i od subjekata unutar općeg proračuna (skupina 63**) su ostvarene u iznosu od 132.948,00 ili 83% manje nego prošle godine, a 5% od plana. Odnose se na:

* kapitalne pomoći iz državnog proračuna temeljem prijenosa EU sredstava u iznosu od 34.872,70 temeljem zahtjeva za nadoknadom sredstava projekta obnove kuće Marka Pola-VALUE,
* kapitalne pomoći Ministarstva regionalnog razvoja i fondova EU u iznosu od 43.798,53 za uređenje Marmonova puta,
* kapitalne pomoći od institucija i tijela EU za energetsku obnovu javnih i komercijalnih zgrada na području otoka, u iznosu od 18.000,00,
* kapitalne pomoći iz Ministarstva kulture u iznosu 6.158,34 za nabavu knjiga Gradske knjižnice,
* tekuće pomoći Ministarstva kulture u iznosu od 9.854,96 za programe i aktivnosti Gradskog muzeja, Knjižnice i Centra za kulturu,
* tekuće pomoći Ministarstva rada, mirovinskog sustava, obitelji i socijalne politike u iznosu od 465,87 za ogrijev potrebitim građanima,
* tekuće pomoći iz županije Dubrovačko-neretvanske u iznosu od 2.650,00 za aktivnosti Operni tjedan i Dani Petra Šegedina,
* tekuće pomoći iz županije Dubrovačko-neretvanske 2.358,60 za aktivnosti Gradskog muzeja, Knjižnice i Centra za kulturu,
* tekuće pomoći općine Lumbarda od 12.590,60 za Dječji vrtić te ostale tekuće pomoći od 2.198,40 za Dječji vrtić.

**Prihodi od imovine (skupina 64)** - naknade za koncesije, zakup poslovnog prostora i javnih površina, spomenička renta, naknada za nezakonito izgrađene zgrade, prihodi od zateznih kamata, ostvareni su u iznosu od 201.800,56 ili 19% u odnosu na plan, a 19% više u odnosu na isto razdoblje prethodne godine.

**Prihodi od upravnih i administrativnih pristojbi, pristojbi po posebnim propisima i naknada (skupina 65)** - komunalna naknada, komunalni doprinos, vodni doprinos, turističke pristojbe, prihod od prodaje drž.biljega, sufinanciranja i dr., ostvareni su u iznosu od 408.651,86 ili 34% od plana a 5% manje nego u istom razdoblju prethodne godine. Tu su iskazani prihodi korisnika u iznosu od 53.193,15 (Dječji vrtić Korčula-sufinanciranja cijene usluge vrtića od roditelja).

**Prihodi od prodaje proizvoda i robe te pruženih usluga i prihodi od donacija (skupina 66**) ostvareni su u iznosu od 56.172,21 ili 47% od plana, a 7% više nego u istom razdoblju prethodne godine. Prihodi ove skupine odnose se pretežito na proračunske korisnike 45.940,93, i to na prihode od pruženih usluga i prodaje proizvoda i robe proračunskih korisnika, te donacije koje su ostvarene u iznosu od 10.231,28.

**Prihodi od kazni, upravnih mjera i ostali prihodi (skupina 68**) ostvareni su s 7.691,76 ili 42% manje nego prethodne godine, 22% od plana. Ovi prihodi se odnose na prihode Grada i to prihode od kazni za prometne i ostale prekršaje u nadležnosti MUP-a.

**Prihodi od prodaje nefinancijske imovine (razred 7**) ostvareni su s 4.317,97 ili 88% manje nego prošle godine, a 2% u odnosu na planirane. Ovi prihodi odnose se na prodaju gradskih zemljišta i stanova u vlasništvu Grada.

**Primici od zaduživanja (razred 8)** u ovom razdoblju nisu ostvareni, dok su u prethodnoj godini iznosili 595.474,05.

***Prihodi ustanova, korisnika Proračuna su ostvareni kako slijedi:***

|  |  |  |  |  |  |
| --- | --- | --- | --- | --- | --- |
| ***KORISNIK PRORAČUNA*** | ***UKUPNO*** | ***VLASTITI I OSTALI PRIHODI*** | ***IZ PRORAČUNA*** | ***PRENESENI VIŠAK/MANJAK*** | ***VIŠAK/MANJAK*** |
|  |
|   | ostvarenje | plan  | ostvarenje | ostvarenje |   | ostvarenje |  |
|   | 1(2+3+4) |   | 2 | 3 | 4 | 6 |  |
| Gradski muzej Korčula | 82.495,47 | 42.493,00 | 16.533,72 | 64.674,82 | 1.286,93 | 8.171,45 |  |
| Gradska knjižnica Ivan Vidali | 80.170,27 | 41.940,00 | 18.118,67 | 61.790,00 | 261,60 | 6.072,00 |  |
| Dječji vrtić Korčula | 337.344,50 | 144.909,00 | 68.588,15 | 275.740,61 | -6.984,26 | -14.415,96 |  |
| Centar za kulturu Korčula | 85.758,08 | 45.059,00 | 11.979,95 | 79.918,04 | -6.139,91 | -6.905,20 |  |
| Ustanova Športski objekti  | 294.236,87 | 33.850,00 | 19.246,85 | 188.144,12 | 86.845,90 | 62.482,01 |  |
| **Ukupno** | **880.005,19** | **308.251,00** | **134.467,34** | **670.267,59** | **75.270,26** | **55.410,30** |  |

***O rashodima i izdacima*:**

Rashodi i izdaci su izvršeni u visini od 2.522.682,73 ili 30% u odnosu na planirano a 17% manje nego u istom razdoblju prethodne godine. Od tog iznosa 824.600,89 su rashodi ustanova korisnika Proračuna.

**Rashodi poslovanja (razred 3**) iznose 2.161.580,68 ili 44% od planiranog, a 25% više nego u istom razdoblju prethodne godine. Od ovog iznosa 767.086,27 odnosi se na ustanove korisnike Proračuna.

**Rashodi za nabavu nefinancijske imovine** **(razred 4)** ostvareni su u iznosu od 361.102,05 ili 10% od plana a 72% manje nego u istom razdoblju prethodne godine.

Ovi rashodi se odnose na:

* kupnju građevinskog zemljišta 53.286,20,
* uređenje kino-sale Liburna 6.200,69,
* radove na cesti GZ Lokva 3.248,99,
* radove na vodovodnoj mreži GZ Lokva 11.991,31,
* obnovu kuće Marka Pola 4.097,84,
* obnovu Južnog zida 4.860,98,
* javnu rasvjetu 11.086,08,
* računalnu i uredsku opremu 18.428,02,
* komunalnu opremu 12.316,68,
* knjige u knjižnici 7.213,02,
* muzejske izloške 1.153,09,
* razna dokumentacija za ceste, parkove, gospodarenje otpadom, javne površine, parkirališta, poslovne prostore, sportske objekte 80.928,05,
* dodatna ulaganja na Marmonovom putu 123.387,91 i
* sanaciju rive Račišće 22.903,19.

Na ustanove korisnike Proračuna, u ovom razredu rashoda, odnosi se 56.595,15.

**Izdaci za financijsku imovinu i otplate zajmova (razred 5)** iznose 32.338,62 ili 18% od planiranog godišnjeg iznosa a 96% manje nego u istom razdoblju prethodne godine. Odnose se na otplatu dugoročnog kredita HBOR-a za Projekte Grada.

Ako usporedimo raspoložive tekuće prihode s izvršenim rashodima u izvještajnom razdoblju, vidimo da su ostvareni prihodi za 401.577,19 manji od rashoda, dok su izdaci veći za 32.338,62 od ostvarenih primitaka.

Raspoloživa sredstva iz prethodnih godina predstavljaju ukupni manjak od 286.004,70 što je rezultat početnog manjka Grada od 361.274,96 i ukupnog viška kod ustanova korisnika Proračuna od 75.270,26.

Ukoliko uračunamo ostvareni manjak prihoda i primitaka iz prvog polugodišta, u ovom izvještajnom razdoblju imamo rezultat od 719.920,51 manjka prihoda nad rashodima.

***U izvještajnom razdoblju, rashodi proračunskih korisnika bili su kako slijedi***:

|  |  |  |
| --- | --- | --- |
|   | ***plan*** | ***ostvarenje***  |
| ***Gradski muzej Korčula*** | 194.375 | 74.324,02 |
| ***Gradska knjižnica Ivan Vidali*** | 185.945 | 74.098,27 |
| ***Dječji vrtić Korčula*** | 670.363 | 351.760,46 |
| ***Centar za kulturu Korčula*** | 182.095 | 92.663,28 |
| ***Ustanova Športski objekti Korčula*** | 437.850 | 231.754,86 |
| ***Ukupno*** | ***1.670.628*** | ***824.600,89*** |

***Izvještaj o korištenju proračunske zalihe***

U 2023.godini planirana je proračunska zaliha od 10.000 EUR za financiranje rashoda nastalih pri otklanjanju posljedica elementarnih nepogoda, epidemija, ekoloških i ostalih nepredvidivih nesreća odnosno izvanrednih događaja tijekom godine. U ovom razdoblju nije bilo rashoda iz proračunske zalihe.

***Izvještaj o zaduživanju i danim jamstvima u 2023.***

Otplata neotplaćene glavnice dugoročnog kredita HBOR-a za Projekte Grada, započela je u ovom razdoblju i iznosi 32.338,62 EUR. Otplatna rata iznosi 10.779,54 a rok otplate je 9 godina odnosno 108 jednakih uzastopnih mjesečnih rata.

Otplata glavnice dugoročnog kredita HBOR-a za Modernizaciju javne rasvjete u ovom razdoblju nije započela.

Kamate po dugoročnom kreditu HBOR-a za Projekte Grada i Modernizaciju javne rasvjete, plaćene su prema dospjeću i iznose 10.272,84.

Jamstva nisu izdavana, zajmovi nisu davani.

**Primljeni zajmovi i otplate**

|  |  |  |  |  |  |
| --- | --- | --- | --- | --- | --- |
| R.br. | Naziv pravne osobe | stanje zajma 1.1. | otplate | primljeni zajmovi | stanje 30.06. |
| 1 | HBOR (za Projekte) | 1.163.920,37 | 32.338,62 | 0,00 | 1.131.581,75 |
| 2 | HBOR (za Modernizaciju JR) | 743.250,55 | 0,00 | 0,00 | 743.250,55 |
|   | Ukupno | 1.907.170,92 | 32.338,62 | 0,00 | 1.874.832,30 |
|  |  |  |  |  |  |
|  |  |  |  |  |  |
| R.br. | Naziv pravne osobe | stanje 1.1. | dospjele kamate | plaćene kamate | stanje 30.06. |
| 1 | HBOR (za Projekte) | 0,00 | 9.904,26 | 9.904,26 | 0,00 |
| 2 | HBOR (za Modernizaciju JR) | 0,00 | 368,58 | 368,58 | 0,00 |
|   | Ukupno | 0,00 | 10.272,84 | 10.272,84 | 0,00 |
|  |  |  |  |  |  |
|  |  |  |  |  |  |